করোনাভাইরাস: পেছালো আইপিএল, স্থগিত ইউরোপিয়ান ফুটবলের ম্যাচ
করোনাভাইরাসের প্রাদুর্ভাব নিয়ন্ত্রণের চেষ্টায় বিভিন্ন দেশে ভ্রমণে নিষেধাজ্ঞার পাশাপাশি দোকানপাট বন্ধ করা, শিক্ষা প্রতিষ্ঠান বন্ধ করে দেয়ার ঘোষণা দেয়ার পর এবার বড় পরিসরের স্পোর্টস ইভেন্টও বিলম্বিত ঘোষণা করা হয়েছে।
ইন্ডিয়ান প্রিমিয়ার লিগ ক্রিকেটের ২০২০ সালের আসর শুরুর তারিখ পেছানো হয়েছে। ৩রা এপ্রিল পর্যন্ত স্থগিত করা হয়েছে যুক্তরাজ্যের শীর্ষ পর্যায়ের ফুটবল লিগের খেলাও।
আইপিএল পেছানোর বিষয়ে ভারতের ক্রিকেটের নিয়ন্ত্রক সংস্থা বিসিসিআই জানিয়েছে এটি 'সতর্কতামূলক পদক্ষেপ।'
বিসিসিআই বলেছে,  'সমর্থকরা সহ আইপিএলের সাথে সংশ্লিষ্ট সবার যেন নিরাপত্তা নিশ্চিত থাকে' - তা মাথায় রাখছে তারা।
এবারের আইপিএল ২৯শে মার্চ থেকে শুরু হয়ে ২৪শে মে পর্যন্ত অনুষ্ঠিত হওয়ার কথা ছিল ।
এর আগে বৃহস্পতিবার ঘোষণা করা হয় যে শুক্রবারে অস্ট্রেলিয়া ও নিউজিল্যান্ডের মধ্যে হতে যাওয়া ওয়ানডে ম্যাচটি দর্শকশূন্য স্টেডিয়ামে অনুষ্ঠিত হবে।
ওদিকে ইংল্যান্ডের ফুটবলে প্রিমিয়ার লিগের সব খেলা থেকে শুরু করে, ইএফএল ও নারীদের সুপার লিগ ও চ্যাম্পিয়নশিপের খেলাও স্থগিত করা হয়েছে।
ইংলিশ প্রিমিয়ার লিগ কর্তৃপক্ষ বলেছে, ৪ঠা এপ্রিল থেকে লিগের খেলা আবার শুরু হবে, তবে তা ঐ সময়কার 'স্বাস্থ্য বিষয়ক উপদেশ এবং পরিস্থিতির ওপর নির্ভর করবে।'
ফুটবল ক্লাব চেলসির একজন খেলোয়াড় করোনাভাইরাসে আক্রান্ত হওয়ার পর ক্লাবের সবাইকে ১৪ দিনের জন্যে লোকজনের কাছ থেকে বিচ্ছিন্ন হয়ে থাকতে বলা হয়েছে। এভারটনের একজন খেলোয়াড়ের দেহের সংক্রমণের লক্ষণ দেখা গেছে।
আর্সেনালের ম্যানেজার মিকেল আরটেটা-ও এই ভাইরাসে আক্রান্ত হয়েছেন।
ইংল্যান্ড ও ইতালির আরো কয়েকটি ক্লাবের ফুটবলারদেরকেও লোকজনের সংস্পর্শ এড়িয়ে চলতে  বলা হয়েছে - যার মধ্যে আছে ম্যানচেস্টার সিটি, জুভেন্টাস, রেয়াল মাদ্রিদ, লেস্টার সিটি এবং বোর্নমাথ।  স্কটল্যান্ডেও সব ধরনের ফুটবল ম্যাচ পরবর্তী সিদ্ধান্ত না নেওয়া পর্যন্ত স্থগিত করা হয়েছে।
এর আগে আগামী সপ্তাহে অনুষ্ঠিত হতে যাওয়া উয়েফা চ্যাম্পিয়ন্স লিগের খেলাও স্থগিত ঘোষণা করেছে উয়েফা কর্তৃপক্ষ।
২০শে মার্চ অনুষ্ঠিত হতে যাওয়া পরবর্তী রাউন্ডের ড্র অনুষ্ঠানও স্থগিত করা হয়েছে।
উয়েফা জানিয়েছে স্থগিত হওয়া ম্যাচগুলো কবে হবে তা 'নিয়ম অনুযায়ী যোগাযোগের মাধ্যমে' নির্ধারণ করা হবে।
বৃহস্পতিবার প্রধানমন্ত্রী বরিস জনসন জানান, খেলাধূলার ইভেন্ট বন্ধ করার বিষয়ে সরকার চিন্তা করছে।
ফ্রান্সেও সব ধরনের ফুটবল ম্যাচ আপাতত বাতিল ঘোষণা করেছে ফরাসী ফুটবল কর্তৃপক্ষ।
উত্তর আমেরিকাতেও বাস্কেটবল টুর্নামেন্ট এনবিএ এবং ফুটবল লিগ এমএলএস স্থগিত করা হয়েছে।
বিশ্ব টেনিস কর্তৃপক্ষও সব ধরনের টুর্নামেন্ট বাতিল করেছে।
বাতিল করা হয়েছে অস্ট্রেলিয়াতে ফর্মুলা ওয়ান নামের  কার রেসিং প্রতিযোগিতাও।
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
নিজেকে যেভাবে নিরাপদ রাখবেন করোনাভাইরাস থেকে
নতুন করোনাভাইরাস কত দ্রুত ছড়ায়? কতটা উদ্বেগের?
করোনাভাইরাস ঠেকাতে যে সাতটি বিষয় মনে রাখবেন
টাকার মাধ্যমে করোনাভাইরাস ছড়াতে পারে কি?
করোনাভাইরাসের উৎপত্তি কোথায়, কেন এতো প্রাণঘাতী
করোনাভাইরাস: কীভাবে শনাক্ত করছে বাংলাদেশ?
করোনাভাইরাসের প্রতিষেধক তৈরিতে অগ্রগতি কতদূর?
করোনাভাইরাস: ঝুঁকিতে প্রবীণরা, যেদিকে খেয়াল রাখতে হবে

করোনাভাইরাসের প্রাদুর্ভাব নিয়ন্ত্রণের চেষ্টায় বিভিন্ন দেশে ভ্রমণে নিষেধাজ্ঞার পাশাপাশি দোকানপাট বন্ধ করা, শিক্ষা প্রতিষ্ঠান বন্ধ করে দেয়ার ঘোষণা দেয়ার পর এবার বড় পরিসরের স্পোর্টস ইভেন্টও বিলম্বিত ঘোষণা করা হয়েছে।